അടിത്തറ നിര്മാണത്തിന് കെട്ടിട നിര്മാണ പെര്മിറ്റ് മതി തിരുവനന്തപുരം: കെട്ടിടത്തിെന്റ അടിത്തറ നിര്മിക്കാനുള്ള ജോലികള്ക്ക് മണ്ണ് മാറ്റാനും പുരത്തറയില് മണ്ണ് നിക്ഷേപിക്കാനും കെട്ടിട നിര്മാണ പെര്മിറ്റ് മതിയാവുമെന്ന് വ്യക്തമാക്കി തദ്ദേശ സ്വയംഭരണ വകുപ്പ്.ഒരു കെട്ടിടം നിര്മിക്കാന് ബില്ഡിങ് പെര്മിറ്റ് അനുവദിച്ചാല് ആ കെട്ടിടത്തിെന്റ അടിത്തറ നിര്മാണ ജോലികള്ക്ക് ഭൂമി മണ്ണ് മാറ്റി നിരപ്പാക്കേണ്ടതുണ്ടെങ്കില് ആ പെര്മിറ്റ് മതിയാകുമെന്ന് തദ്ദേശവകുപ്പ് ഉത്തരവില് പറയുന്നു. ഒരു സ്ഥലത്ത് നിന്ന് എടുക്കുന്ന മണ്ണ് പുറത്തേക്ക് കൊണ്ടുപോകണമെങ്കില്, കെട്ടിട നിര്മാണത്തിന് നിരപ്പാക്കേണ്ട സ്ഥലത്തിെന്റ വിസ്തൃതിയും എടുക്കേണ്ട മണ്ണിെന്റ അളവും കൂടി കെട്ടിട പ്ലാനില് ഉള്പ്പെടുത്തി, അേപക്ഷകനും കെട്ടിടനിര്മാണ ചട്ടപ്രകാരമുള്ള രജിസ്റ്റേഡ് ലൈസന്സിയും സാക്ഷ്യപ്പെടുത്തി നല്കണം. പെര്മിറ്റ് അനുവദിക്കുന്ന ഉദ്യോഗസ്ഥര് ഇവ പരിശോധിച്ച് ബില്ഡിങ് പ്ലാന് അംഗീകരിക്കാവുന്നതാണോ എന്നും അല്ലെങ്കില് എന്തുകൊണ്ട് എന്നും ബില്ഡിങ് പ്ലാനിലും അന്വേഷണ റിപ്പോര്ട്ടിലും രേഖപ്പെടുത്തണം. മണ്ണ് എടുക്കേണ്ടതുണ്ടെങ്കില് നിരപ്പാക്കേണ്ട സ്ഥലത്തിെന്റ വിസ്തൃതിക്ക് അനുസൃതമായി സ്ഥലം അടയാളപ്പെടുത്തണം. കെട്ടിടത്തിനും അതിന് ചുറ്റും ചട്ടപ്രകാരം ആവശ്യമായ തുറസ്സായ സ്ഥലത്തിനും സുരക്ഷാകാരണങ്ങളാല് വേണ്ടിവരുന്ന സ്ഥലത്തിനും ആവശ്യമായ വിസ്തൃതി മാത്രമേ പ്ലാനില് ഉള്പ്പെടുത്തിയിട്ടുള്ളൂവെന്ന് ഉറപ്പാക്കണമെന്നും ഉത്തരവില് പറയുന്നു.